Saaremaa Vallavalitsus

vald@saaremaavald.ee	Teie: 12.01.2023 nr 5-2/241-1

Meie: 07.02.2023 nr 4-4/23/188-3	

Saaremaa valla Jaani küla Uuelahe detailplaneering

Saaremaa Vallavalitsus palus 12.01.2023 kirjaga nr 5-2/241-1 esitada Riigi Kaitseinvesteeringute Keskusel (edaspidi RKIK) seisukoht Saaremaa valla Jaani küla Uuelahe detailplaneeringu keskkonnamõju strateegilise hindamise vajalikkuse kohta ning ettepanekud detailplaneeringu lähteseisukohtade kohta.

Saaremaa vallale on esitatud detailplaneeringu algatamise taotlus Jaani külas Uuelahe katastriüksusel (katastritunnus 71401:001:3258). Planeeringuala hõlmab Uuelahe katastriüksust ning sellega piirnevat mereala. Planeeringuala asub Väinamere hoiualal, mille koosseisus on kaitse alla võetud Natura 2000
võrgustikku kuuluvad Väinamere linnu- ja loodusala. Detailplaneeringu eesmärgiks on sadama planeerimine, sh olemasolevate muulide seadustamine ning ehitusõiguse planeerimine paadisilla ja -kuuri püstitamiseks. 

Saaremaa Vallavalitsus on koostanud detailplaneeringu algatamise eelnõu, keskkonnamõju strateegilise hindamise (edaspidi KSH) eelhinnangu ning detailplaneeringu lähteseisukohad.

KSH eelhinnangus on märgitud, et detailplaneeringuga kavandatava tegevuse elluviimisega võib kaasneda/on juba ilmnenud oluline negatiivne keskkonnamõju ning tuleb algatada keskkonnamõju strateegiline hindamine. Detailplaneeringu algatamise eelnõus on samuti märgitud, et KSH tuleb detailplaneeringul algatada. Detailplaneeringu lähteseisukohtades on märgitud, et detailplaneeringu koostamisel tuleb teha koostööd ja kaasata ka RKIK.

Keskkonnamõju hindamise ja keskkonnajuhtimissüsteemi seaduse § 33 lõike 6 ning planeerimisseaduse § 81 lõike 2 alusel ei esita RKIK vastuväiteid Uuelahe detailplaneeringu KSH vajalikkuse kohta ega täiendavaid ettepanekuid detailplaneeringu lähteseisukohtadele.

Lugupidamisega

(allkirjastatud digitaalselt)

Katri Raudsepp
üldosakonna juhataja

Priit Alekask
717 0536 priit.alekask@rkik.ee